Muutettu ehdotus: Euroopan parlamentin ja neuvoston asetus metsäpalojen torjunnasta yhteisössä annetun asetuksen (ETY) N:o 2158/92 muuttamisesta (komission EY:n perustamissopimuksen 250 (2) artiklan nojalla esittämät) /* KOM/2000/0864 lopull. - COD 99/0160 */



Virallinen lehti nro 096 E , 27/03/2001 s. 0365 - 0367



Muutettu ehdotus: EUROOPAN PARLAMENTIN JA NEUVOSTON ASETUS metsäpalojen torjunnasta yhteisössä annetun asetuksen (ETY) N:o 2158/92 muuttamisesta (komission EY:n perustamissopimuksen 250 (2) artiklan nojalla esittämät)) PERUSTELUT A. Periaatteet Yhteisön metsien suojelusta ilmansaasteilta annetun neuvoston asetuksen (ETY) N:o 3528/86 muuttamisesta annetussa neuvoston asetuksessa (EY) N:o 307/97 [1] ja metsäpalojen torjunnasta yhteisössä annetun neuvoston asetuksen (ETY) N:o 2158/92 muuttamisesta annetussa neuvoston asetuksessa (EY) N:o 308/97 [2] annetaan oikeusperustaksi perustamissopimuksen 43 artikla. Oheisten asetusehdotusten ainoa tavoite on muuttaa kyseisten asetusten oikeusperustaa Euroopan yhteisöjen tuomioistuimen 30. huhtikuuta 1997 antaman tuomion vuoksi. Tuomion mukaan asetusten oikeusperustan on oltava perustamissopimuksen 130 s artikla (nykyinen perustamissopimuksen 175 artikla). [1] EYVL L 51, 21.2.1997, s. 9. [2] EYVL L 51, 21.2.1997, s. 11. On huomattava, että molemmille toimille vahvistettua kokonaisrahoitusta on mukautettu talousarviosta kaudeksi 1997-2000 tosiasiallisesti myönnettyjen määrien sekä vuoden 2001 alustavassa talousarvioesityksessä ehdotettujen määrien mukaan. Komissio esitti nämä ehdotukset alunperin 22. heinäkuuta 1999 (KOM(1999) 379 lopullinen). Euroopan parlamentti hyväksyi komission ehdotukset ensimmäisessä käsittelyssä 6. heinäkuuta 2000 esittelijä Encarnación Redondo Jimenézin laatiman kertomuksen perusteella ja teki niihin 12 tarkistusta. Edellä esitetyn perusteella komissio on laatinut kaksi muutettua ehdotusta. Komissio on tehnyt kahdentyyppisiä muutoksia. Ensinnäkin Euroopan parlamentin ensimmäisen käsittelyn jälkeen on hyväksytty uusia säännöksiä. Toiseksi muutetuissa ehdotuksissa otetaan myös huomioon kaudeksi 1997-2000 tosiasiallisesti myönnetyt määrät ja vuoden 2001 alustavassa talousarvioesityksessä ehdotetut määrät. B. Perustelut Komissio hyväksyi kahdeksan Euroopan parlamentin tarkistuksista. Useimmat niistä koskevat poliittisia tai teknisiä kysymyksiä. Muutokset tai muutosten päätekijät, joita komissio ei voinut hyväksyä, koskevat seuraavia: -rahoitusohjeen korottaminen lisäämällä vuodeksi 1997 hyväksyttyä määrää 10 prosentilla, minkä johdosta asetuksen (ETY) N:o 3528/86 kokonaisrahoitus olisi 44 miljoonaa euroa ja asetuksen (ETY) N:o 2158/92 kokonaisrahoitus 77 miljoonaa euroa, ja -sääntelymenettelyn korvaaminen neuvoa-antavalla menettelyllä. Varainhoitovuosien 1997-2000 talousarvioihin tosiasiallisesti kirjatut määrät huomioon ottaen parlamentin ehdottama lisäys kasvattaisi vuoden 2001 talousarviota 37 miljoonalla eurolla. Toisin sanoen vuoden 2001 alustavassa talousarvioesityksessä olisi pitänyt ehdottaa 53:a miljoonaa euroa (budjettikohta B2-515 metsät) niiden 16 miljoonan sijasta, jotka budjettivallan molemmat käyttäjät ovat sittemmin hyväksyneet talousarviomenettelyssä. Komitologiaa koskeva tarkistus ei vastaa menettelystä komissiolle siirrettyä täytäntöönpanovaltaa käytettäessä tehdyn neuvoston päätöksen 1999/468/EY 2 artiklan b alakohtaa. 1999/0160(COD) Muutettu ehdotus: EUROOPAN PARLAMENTIN JA NEUVOSTON ASETUS metsäpalojen torjunnasta yhteisössä annetun asetuksen (ETY) N:o 2158/92 muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 175 artiklan, ottavat huomioon komission ehdotuksen [3], [3] EYVL C. ottavat huomioon talous- ja sosiaalikomitean lausunnon [4], [4] EYVL C. ottavat huomioon alueiden komitean lausunnon [5], [5] EYVL C. toimivat perustamissopimuksen 251 artiklassa määrätyn menettelyn mukaisesti, sekä katsovat seuraavaa: (1) Maatalousväestöllä sekä erityisesti metsä- ja karjatalouden harjoittajilla, jotka ovat Euroopan metsien tärkeimmät säilyttäjät, sekä aivan erityisesti heidän ammattijärjestöillään on merkittävä asema, kun laaditaan alueellisia metsäpalojen vastaisia toimintasuunnitelmia, harjoitetaan paloja ehkäisevää metsänhoitoa sekä torjutaan paloja niiden alkuvaiheessa, minkä vuoksi on tarpeen luoda edellytykset sille, että nämä toimijat voivat osallistua tehokkaasti Euroopan metsien suojeluun tällaisia haitallisia tekijöitä vastaan. (2) Metsäpalojen torjunnasta yhteisössä 23 päivänä heinäkuuta 1992 annetun neuvoston asetuksen (ETY) N:o 2158/92 [6] voimassaolo päättyi 31 päivänä joulukuuta 1996. [6] EYVL L 217, 31.7.1992, s. 3. (3) Metsät vaikuttavat olennaisesti ekologisen perustasapainon säilyttämiseen erityisesti maaperän, veden, ilmaston, eläimistön ja kasviston osalta. Tämä ekologinen tasapaino on välttämätön kestävälle maanviljelylle ja maaseudun hoidolle. (4) Välimeren ilmaston metsillä on suuri merkitys Euroopan unionin eteläisten jäsenvaltioiden ja etenkin aavikoitumisesta kärsivien alueiden ekosysteemeille. (5) Pyrkimys metsien säilyttämiseen on eräs tapa vastata taloudellisia, ekologisia ja sosiaalisia seikkoja koskeviin huolenaiheisiin, ja se vaikuttaa omalta osaltaan erityisesti niiden ihmisten yhteiskunnallisen aseman turvaamiseen, jotka työskentelevät maataloudessa ja maaseudulla. (6) Yhteisö ja jäsenvaltiot antavat erityisen arvon metsiensä suojelulle ja ovat tämän vuoksi tehneet kansainvälisiä sitoumuksia metsien kestävän kehityksen ja metsävarojen suojelun alalla, erityisesti Riossa vuonna 1992 pidetyn Yhdistyneiden Kansakuntien ympäristönsuojelu- ja kehityskonferenssissa sekä kolmessa metsänsuojelua käsitelleessä, Strasbourgissa vuonna 1990, Helsingissä vuonna 1993 ja Lissabonissa vuonna 1998 pidetyssä yleiseurooppalaisessa ministerikokouksessa. Asetuksessa (ETY) N:o 2158/92 säädetyllä yhteisön toiminnalla edistetään osaltaan näiden sitoumusten täytäntöönpanoa. (7) Asetuksen (ETY) N:o 2158/92 nojalla 60 miljoonaa hehtaaria metsää eli miltei puolet Euroopan metsistä on luokiteltu alueiksi, joilla on metsäpalovaara. (8) Palot muodostavat edelleen metsien kestävää kehitystä rajoittavan tekijän alueilla, joilla on metsäpalovaara. (9) Näin ollen metsäpalojen torjunta edistää välittömästi EY:n perustamissopimuksen 33 artiklan 1 kohdan b alakohdassa mainittujen tavoitteiden saavuttamista. (10) Asetuksen (ETY) N:o 2158/92 5 artiklan nojalla luodun metsäpaloja koskevan tiedonvaihtojärjestelmän ansiosta on voitu kehittää yhteisön sisäinen yhteistyömuoto metsäpalojen alalla. Tämän järjestelmän kehittäminen antaa käytettäväksi keinon, jonka avulla voidaan arvioida paremmin toimia, joita on toteutettu metsien suojelemiseksi metsäpaloilta, ja tutkia lähemmin palojen syitä. (11) Sen vuoksi olisi jatkettava asetuksessa (ETY) N:o 2158/92 säädettyä toimintaa erityisesti alueilla, joilla on metsäpalovaara, metsiä koskevien rahoitettujen toimenpiteiden yhdenmukaistamiseksi, palojen syiden torjumisen tehostamiseksi sekä ennalta ehkäisemistä ja valvontaa koskevien järjestelmien parantamiseksi, ja pidennettävä sen voimassaoloaikaa viidellä vuodella, jolloin toiminnan toteuttamiskautta jatkettaisiin 10 vuoteen, 1 päivästä tammikuuta 1992 alkaen. (12) Tämän asetuksen täytäntöönpanemiseksi toteutettavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [7] mukaisesti. [7] EYVL L 184, 17.7.1999, s. 23. (13) Tässä asetuksessa vahvistetaan toiminnan koko voimassaoloajaksi kokonaisrahoitus, joka muodostaa talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten välisen sopimuksen 33 kohdan merkityksessä budjettivallan käyttäjälle ensisijaisen ohjeen vuosittaisessa talousarviomenettelyssä. (14) Asetus (ETY) N:o 2158/92 on tämän vuoksi muutettava, OVAT ANTANEET TÄMÄN ASETUKSEN: 1 artikla Korvataan asetuksen (ETY) N:o 2158/92 10 artiklan 1 ja 2 kohta seuraavasti: «1. Toiminnan kesto on 10 vuotta 1 päivästä tammikuuta 1992 alkaen. 2. Kokonaisrahoitus toiminnan täytäntöönpanolle on 50 miljoonaa euroa kaudeksi 1997-2001. Budjettivallan käyttäjä hyväksyy vuosittaiset määrärahat rahoitusnäkymien puitteissa. 3. Komissio antaa ennen 1 kohdassa tarkoitetun kauden päättymistä Euroopan parlamentille ja neuvostolle tämän asetuksen täytäntöönpanoa koskevan kertomuksen ja sen tarkistamista koskevan ehdotuksen, johon sisällytetään erityisesti ekologiset, taloudelliset ja sosiaaliset näkökohdat (laadullinen arviointi) sekä kustannus-hyötyanalyysin tulokset (määrällinen arviointi)." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puheenjohtaja Puheenjohtaja RAHOITUSSELVITYS 1. TOIMENPITEEN NIMI Metsien suojelua ilmansaasteilta (asetus (ETY) N:o 3528/86- toimi nro 1) ja metsäpalojen torjuntaa (asetus (ETY) N:o 2158/92- toimi nro 2) koskevien toimien toteuttamisen jatkaminen. 2. BUDJETTIKOHTA / -KOHDAT B2-515 metsät. 3. OIKEUSPERUSTA: Perustamissopimuksen 175 artikla. 4. TOIMENPITEEN KUVAUS 4.1 Yleistavoite Toimi nro 1: lisätä ja parantaa tietämystä metsien terveydentilasta; Toimi nro 2: lisätä ja parantaa metsäpalojen tuntemusta, niiden ehkäisyä ja valvontaa. 4.2 Toimenpiteen kesto 1997-2001 5. MENOJEN JA TULOJEN LUOKITUS 5.1 EI-PAKOLLISET MENOT 5.2 JAKSOTETUT MÄÄRÄRAHAT 6. MENO-/TULOLAJI Katso kohta 7. 7. VAIKUTUKSET TALOUSARVIOON: 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Toimi nro 1: -yhteisön tuen osuus enintään 50 prosenttia jäsenvaltioiden komissiolle esittämille, metsien terveydentilan säännöllistä raportointia ja intensiiviseurantaa koskeville hankkeille sekä pilotti- ja kokeiluhankkeille, -yhteisön tuen osuus 100 prosenttia toimen koordinointi-, arviointi- ja seurantatoimenpiteille, -yhteisön tuesta arviolta 10 prosenttia kohdistetaan säännölliseen raportointiin, 65 prosenttia intensiiviseurantaan, 15 prosenttia pilottihankkeisiin ja 10 prosenttia koordinointiin. Toimi nro 2: -yhteisön tuen osuus enintään 30 tai 50 prosenttia (metsäpalovaaran asteen mukaan) jäsenvaltioiden komissiolle esittämille metsäpalojen syiden tutkimista koskeville hankkeille/ohjelmille, tiedotuskampanjoille ja ehkäisy- ja seurantatoimenpiteille, -yhteisön tuen osuus enintään 15, 30 tai 50 prosenttia (metsäpalovaaran asteen mukaan) metsäpaloja koskevan yhteisön tiedotusjärjestelmän täytäntöönpanon jatkamiseksi, -yhteisön tuen osuus 100 prosenttia toimen koordinointi-, arviointi- ja seurantatoimenpiteille, -yhteisön tuesta arviolta 15 prosenttia kohdistetaan metsäpalojen syitä koskeviin tutkimuksiin ja tiedotuskampanjoihin, 45 prosenttia ehkäisyyn, 35 prosenttia seurantaan ja 5 prosenttia tiedotusjärjestelmään ja koordinointiin. 7.2 Kustannusten jakautuminen eri tekijöiden kesken Budjettivallan käyttäjä ei ole täysin noudattanut komission vuonna 1996 tekemää ehdotusta, minkä vuoksi tosiasiallisesti myönnetty määrä ja asetuksissa alunperin säädetty ohjeellinen määrä eroavat toisistaan jonkin verran. Jäljempänä olevassa taulukossa on otettu huomioon vuosina 1997, 1998, 1999 ja 2000 tosiasiallisesti myönnetyt määrät sekä myös vuoden 2001 alustavassa talousarvioesityksessä ehdotetut määrät. EY, milj. euroa (nykyisin hinnoin) >TAULUKON PAIKKA> 7.4 Maksusitoumusmäärärahojen ja maksumäärärahojen aikataulu Jäljempänä olevassa taulukossa on otettu huomioon talousarvion toteutuminen vuosina 1997-2000 sekä vuoden 2001 alustava talousarvioesitys. EY, milj. euroa >TAULUKON PAIKKA> 8. PETOSTENVASTAISET TOIMENPITEET 9. KUSTANNUSTEHOKKUUSANALYYSI 10. HALLINTOMENOT (YLEISEN TALOUSARVION PÄÄLUOKAN III KOHTA A) Viimeisten kohtien osalta kahden asetusehdotuksen vuonna 1996 laadittu rahoitusselvitys säilyy muuttumattomana.